प्रतियोगिता का उद्घाटन प्रधानाचार्य बजरंगी सिंह ने किया। सब जूनियर छात्रा वर्ग का फाइनल सुलतानपुर व बाराबंकी के बीच हुआ। बाराबंकी ने सुलतानपुर को 1-0 के अंतर से पराजित किया। बाराबंकी ओर से एक मात्र गोल पूर्णिमा ने किया। सब जूनियर छात्र वर्ग के उद्घाटन मैच में सुलतानपुर ने बाराबंकी को 2-0 से पराजित किया। फाइनल में सुलतानपुर ने फैजाबाद को 4-1 से हराया। सुलतानपुर की ओर से सौरभ निषाद, उत्कर्ष मिश्र, सागर, अदनान, मो. कैफ, अमित व उबैद का खेल सराहनीय रहा। रेफरी मो. आरिफ, सलमान रहे। विजेता व उपविजेता टीम को क्रीड़ा सचिव दिलीप सिंह ने शील्ड प्रदान किया। गेम शिक्षक राजेश कनौजिया ने बताया कि चयनित टीम 26 से 29 सितम्बर तक गोरखपुर में आयोजित प्रदेशीय प्रतियोगिता में खेलेगी। मौके पर सुरेश यादव, कुश्ती कोच राम आसरे, नीता अवस्थी, मो. तोहिद, राजनाथ यादव, सुनील सिंह, बैभव, राकेश, दीपक सिंह आदि रहे।